b'\n_START_ARTICLE_\nBerlingske Media\n_START_SECTION_\nEjerforhold\n_START_PARAGRAPH_\nSiden 30. juni 2014 har det belgiske De Persgroep v\xc3\xa6ret ejer af Berlingske Media._NEWLINE_En stor del af aktierne i Berlingske Media var i en \xc3\xa5rr\xc3\xa6kke ejet af A.P. M\xc3\xb8ller-M\xc3\xa6rsk, Carlsberg og Danske Bank. De tre selskaber satte deres aktier til salg i 2000._NEWLINE_Den norske Orkla-koncern, der hidtil havde ejet en mindre del af aktierne k\xc3\xb8bte dem og opn\xc3\xa5ede dermed en aktiemajoritet p\xc3\xa5 87%._NEWLINE_I 2006 blev Orklas medieaktiviteter overtaget af den britiske kapitalfond Mecom Group, der er noteret p\xc3\xa5 London Stock Exchange. Mecom solgte 30. juni 2014 Berlingske Media samt det hollandske Wegener til den belgiske koncern De Persgroep._NEWLINE_Efter De Persgroeps overtagelse af Berlingske Media har koncernen valgt at fokusere p\xc3\xa5 de fire hovedbrands Berlingske, B.T., Weekendavisen og Radio24syv.\n_START_SECTION_\nBerlingske Medias redakt\xc3\xb8rerkl\xc3\xa6ring\n_START_PARAGRAPH_\nBerlingske Media har som fundament for koncernens medier (Berlingske, B.T. og Weekendavisen) - Radio24syv er undtaget p\xc3\xa5 grund af licensbetingelser - en erkl\xc3\xa6ring, som alle ansatte redakt\xc3\xb8rer underskriver ved ans\xc3\xa6ttelse. Den blev for f\xc3\xb8rste gang nedskrevet d. 5. november 1948, og skal if\xc3\xb8lge Berlingske Media selv et udtryk for ejernes vilje til at forsvare ytringsfriheden og sikre husets redakt\xc3\xb8rer redaktionel uafh\xc3\xa6ngighed._NEWLINE_I erkl\xc3\xa6ringen p\xc3\xa5peger ejerne vigtigheden af hurtig og p\xc3\xa5lidelig information, at yde redelig vejledning i tidens sp\xc3\xb8rgsm\xc3\xa5l, at bladene er tro mod kristendommen, den nationale og demokratiske \xc3\xa5nd, f\xc3\xa6drelandet og kongemagten. Bladene er selvskrevet konservative, men knytter sig ikke til et politisk parti. Erkl\xc3\xa6ringen fritstiller dog samtidig redaktionerne. Den bebuder ogs\xc3\xa5 et forsvar mod ethvert angreb p\xc3\xa5 ytringsfriheden, fra hvilken side den m\xc3\xa5tte komme fra._NEWLINE__NEWLINE_L\xc3\xa6s Berlingske Medias redakt\xc3\xb8rerkl\xc3\xa6ring i sin fulde tekst her:_NEWLINE_Gennem to hundrede \xc3\xa5r har Det Berlingske Hus udgivet blade, som skulle kunne finde plads i danske hjem, bringe hurtige og p\xc3\xa5lidelige oplysninger om begivenheder i ind- og udland og yde redelig vejledning i dr\xc3\xb8ftelsen af tidens sp\xc3\xb8rgsm\xc3\xa5l._NEWLINE_I overensstemmelse med disse traditioner ledes de Berlingske blade i national og demokratisk \xc3\xa5nd, i \xc3\xa6rb\xc3\xb8dighed for kristendommen og i troskab mod f\xc3\xa6dreland og kongemagt._NEWLINE_Bladenes grundsyn er konservativt. De er ikke og b\xc3\xb8r ikke v\xc3\xa6re bunden af tilslutning til noget politisk parti. Redaktionen er i enhver henseende frit stillet under v\xc3\xa6rds\xc3\xa6ttelsen af det offentlige livs foreteelser, idet m\xc3\xa5dehold iagttages og god tone overholdes, ligesom der kr\xc3\xa6ves redelighed og alsidighed ved oplysning af l\xc3\xa6serne._NEWLINE__NEWLINE_Foruds\xc3\xa6tningen for pressens virksomhed i offentlighedens tjeneste er den for demokratiske stats- og folkesamfund g\xc3\xa6ldende ytringsfrihed, og de Berlingske blades ledelse vil med alle til r\xc3\xa5dighed st\xc3\xa5ende midler s\xc3\xb8ge at v\xc3\xa6rne denne mod angreb, fra hvilken side de m\xc3\xa5tte komme.\n_START_SECTION_\nUnderselskaber\n_START_PARAGRAPH_\nUdvalgte selskaber ejet af Berlingske Media. Delejerskab er Berlingske Medias ejerandel angivet i parentes.'